מדריכת אנגלית טכנית מלמדת בעלי תפקידים שונים בחיל האוויר את מגוון המושגים הטכניים שהם צריכים לדעת על מנת להשתמש בספרות הטכנית הנדרשת לביצוע עבודתם. התפקיד פתוח רק לבנות ועל מנת להתמיין אליו יש לקבל ציון דפ''ר 50 לפחות, ציון 2 ומעלה בעבודת צוות ובפיקוד וציון 3 לפחות בהדרכה ויחסי אנוש. ההכשרה לתפקיד כוללת טירונות רובאי 02 וקורס שנמשך כחודש וחצי וכולל לימודים טכניים ולימודי אנגלית.